Karl Scheurer

Karl Scheurer (Sumiswald, 1872ko irailaren 27a – Berna, 1929ko azaroaren 14a) suitzar politikaria izan zen. Suitzako Konfederazioko presidentea izan zen 1923an.

Zuzenbidea ikasi zuen Bernako Unibertsitatean eta abokatu eta epaile lanetan aritu zen bertan. Alderdi Erradikal Demokratikoko kide izan zen eta 1901ean kantonamendu mailan hasi zuen bere jarduera politikoa. 1901ean Bernako Kontseiluko kide hautatu zuten, eta 1911n Suitzako Kontseilu Nazionalean diputatu sartu zen.

1919an Suitzako Kontseilu Federaleko kide hautatu zuten. Sail militarra zuzendu zuen sozialisten antimilitarismoari aurre eginez. 1923an Suitzako Konfederazioko presidentea izan zen.

Kategoria:Suitzako kalbindarrak
Kategoria:Suitzako abokatuak
Kategoria:Suitzako Konfederazioko presidenteak